R E P U B L I K A E S H Q I P Ë R I S Ë

KËSHILLI BASHKIAK

V E N D I M

Nr.14, datë 31.1.2019

PËR DHËNIEN E PËLQIMIT PËR VENDOSJEN E SKULPTURËS “SELAM MUSAI” NË KRYQËZIMIN E RRUGËS “TISH DAIJA” ME RRUGËN “MEDAR SHTYLLA”

Në mbështetje të nenit 8, pika 2, nenit 9, pika 1, nënpika 1.2, shkronja “c”, nenit 23, pika 9, nenit 25, pika 1, nenit 54, shkronja “ll” dhe nenit 55, pikat 2 dhe 6 të ligjit nr. 139/2015, datë 17.12.2015 “Për vetëqeverisjen vendore”; vendimit nr. 143, datë 18.01.2012 të Këshillit Ministrave “Për miratimin e listës paraprake (pjesa e parë + pjesa e dytë) të pronave të paluajtshme publike, shtetërore, që transferohen në pronësi ose në përdorim të Bashkisë Tiranë, të Qarkut të Tiranës”; vendimit nr. 159 datë 21.12.2018 të Këshillit Bashkiak “Për miratimin e Programit Buxhetor Afatmesëm 2019-2021 dhe detajimin e buxhetit të Bashkisë së Tiranës për vitin 2019 me propozimin e Kryetarit të Bashkisë, Këshilli Bashkiak,

V E N D O S I:

1. Dhënien e pëlqimit për vendosjen e skulpturës “Selam Musai” në kryqëzimin e rrugës “Tish Daija” me rrugën “Medar Shtylla”, në sipërfaqen e përfshirë brenda konturit të pasurisë nr. 6/282, z.k. 8260, indeks harte TR; S-9, regjistruar në vol 38, faqa 57 e llojit të pasurisë truall me sip. 416 m2 në pronësi të Bashkisë Tiranë.

2. Vendosja e skulpturës në vendin e përcaktuar sipas këtij vendimi, shoqërohet me gjithë dokumentacionin urbanistik të kërkuar.

3. Shuma prej 8 000.000 (tetë milion) lekë, të përballohet nga fondi i buxhetit të Bashkisë së Tiranës për vitin 2019, në programin e “Kulturës dhe Turizmit”, projekte kulturore artikulli nr. 602.

4. Ngarkohet Drejtoria e Përgjithshme e Promovimit të Qytetit, Drejtoria e Përgjithshme e Planifikimit dhe Zhvillimit të Territorit, Drejtoria e Përgjithshme e Punëve Publike dhe Drejtoria e Përgjithshme e Menaxhimit Financiar për zbatimin e këtij vendimi.

5. Ky vendim hyn në fuqi sipas përcaktimeve të nenit 55, pika 6 të ligjit nr. 139/2015, datë 17.12.2015 “Për vetëqeverisjen vendore” dhe konfirmimit ligjor nga Institucioni i Prefektit të Qarkut Tiranë.

K R Y E T A R

ALDRIN DALIPI

Dorina Xhavara

2019-02-12

Hewlett-Packard Company